အရှေ့-အနောက် စီးပွားရေးစင်္ကြံ

**အရှေ့-အနောက် စီးပွားရေးစင်္ကြံ** (East–West Economic Corridor - EWEC) သည် အရှေ့တောင်အာရှရှိ နိုင်ငံ ၅ နိုင်ငံဖြစ်သော မြန်မာ၊ ထိုင်း၊ လာအို၊ ကမ္ဘောဒီးယားနှင့် ဗီယက်နမ်နိုင်ငံတို့အကြား စီးပွားရေးဖွံ့ဖြိုးတိုးတက်မှုနှင့် ပူးပေါင်းဆောင်ရွက်မှု မြှင့်တင်ရန် ရည်ရွယ်၍ အကောင်အထည်ဖော်ခဲ့သော စီးပွားရေးဖွံ့ဖြိုးမှုစီမံကိန်းတစ်ခုဖြစ်သည်။ ဤစီမံကိန်းကို ဖိလစ်ပိုင်နိုင်ငံ၊ မနီလာမြို့တွင် ကျင်းပခဲ့သော မဲခေါင်မြစ်ဝှမ်းဒေသခွဲ (Greater Mekong Subregion - GMS) ဝန်ကြီးများအဆင့် အစည်းအဝေးတွင် ၁၉၉၈ ခုနှစ်၌ သဘောတူညီခဲ့ကြသည်။ ၂၀၀၆ ခုနှစ် ဒီဇင်ဘာလ ၁၂ ရက်နေ့တွင် ဤစီးပွားရေးစင်္ကြံကို စတင်လည်ပတ်ခဲ့သည်။

ဤစီးပွားရေးစင်္ကြံသည် အရှည် ၁,၄၅၀ ကီလိုမီတာရှိသော ကုန်းလမ်းမကြီးပေါ်တွင် အခြေခံထားပြီး အနောက်ဘက်အစွန်းဖြစ်သော မြန်မာနိုင်ငံ၊ မော်လမြိုင်မြို့ ဆိပ်ကမ်းမှ စတင်သည်။ ထိုမှတစ်ဆင့် မြန်မာနိုင်ငံ (ကရင်ပြည်နယ်)၊ ထိုင်းနိုင်ငံရှိ တာ့ခ်ခရိုင်၊ ဆူခိုထိုင်း၊ ဖီစနုလော့၊ ဖက်ချာဘွန်း၊ ခွန်ကဲန်၊ ကာလာဆင်နှင့် မုဒ္ဒဟန် ခရိုင်များ၊ လာအိုနိုင်ငံရှိ သဝန်နခေတ်ခရိုင်နှင့် ဗီယက်နမ်နိုင်ငံရှိ ကွမ်တရီပြည်နယ်၊ ဟွေးမြို့တို့ကို ဖြတ်သန်းကာ အရှေ့ဘက်အစွန်းဖြစ်သော ဗီယက်နမ်နိုင်ငံ၊ ဒါနန်းမြို့ (Da Nang)တွင် အဆုံးသတ်သည်။ 

ထို့အပြင် မြန်မာနိုင်ငံမှတစ်ဆင့် အိန္ဒိယ-မြန်မာ-ထိုင်း သုံးနိုင်ငံ အမြန်လမ်းမကြီး (Trilateral Highway) နှင့် ဆက်သွယ်ထားသဖြင့် အိန္ဒိယနိုင်ငံအထိပါ ချိတ်ဆက်သွားမည်ဖြစ်သည်။

အရှေ့-အနောက် စီးပွားရေးစင်္ကြံကို အသုံးပြုခြင်းဖြင့် ဘန်ကောက်မြို့နှင့် ရန်ကုန်မြို့အကြား ကုန်စည်ပို့ဆောင်ချိန်ကို ၃ ရက်အထိ လျှော့ချနိုင်မည်ဖြစ်သည်။ မလက္ကာရေလက်ကြားကို ဖြတ်သန်းသွားရသည့် ပုံမှန်ရေကြောင်းခရီးစဉ်မှာ ၂ ပတ်မှ ၃ ပတ်ခန့်အထိ ကြာမြင့်သဖြင့် ဤလမ်းကြောင်းသည် အချိန်နှင့် ကုန်ကျစရိတ်ကို များစွာသက်သာစေသည်။ 

## စင်္ကြံလမ်း ဖွံ့ဖြိုးတိုးတက်ရေး 
### စီးပွားရေးဆိုင်ရာ သက်ရောက်မှု 
ထိုင်း၊ ကမ္ဘောဒီးယား၊ လာအို၊ မြန်မာနှင့် ဗီယက်နမ်နိုင်ငံများအတွက် အကောက်ခွန်များကို ၂၀၁၈ ခုနှစ်တွင် ဖျက်သိမ်းမည်ဖြစ်ပြီး အားလုံးတွင် ထောက်ပံ့ပို့ဆောင်ရေးနှင့် အကောက်ခွန်လုပ်ထုံးလုပ်နည်းများကို ရိုးရှင်းစေရန်အတွက် နယ်စပ်ဖြတ်ကျော် သယ်ယူပို့ဆောင်ရေး သဘောတူညီချက် ရှိသည်။ စုစုပေါင်းလူဦးရေ ၂၅၀ သန်းရှိသော ဤ ၅ နိုင်ငံသည် အပြန်အလှန် ကုန်သွယ်မှု အမေရိကန်ဒေါ်လာ ၃၂ ဘီလီယံ (၂၀၁၆) ရှိသည်။  အိန္ဒိယနိုင်ငံသည် ဤနိုင်ငံများနှင့် လမ်းပေါ်ယာဉ်သဘောတူညီချက်တစ်ရပ်ကို တစ်ဦးချင်းစီ ညှိနှိုင်းနေပါသည်။ အာရှဖွံ့ဖြိုးရေးဘဏ်၏ လေ့လာမှုအရ လမ်းနှင့် ရထားလမ်းများ တိုးတက်ကောင်းမွန်လာခြင်း၊ အကောက်ခွန်နှင့် အကောက်ခွန်မဟုတ်သော အတားအဆီးများ ဖယ်ရှားခြင်းသည် တောင်အာရှနှင့် အရှေ့တောင်အာရှနိုင်ငံများအတွက် အနည်းဆုံး အမေရိကန်ဒေါ်လာ ၅၆၈ ဘီလီယံ အကျိုးကျေးဇူး ရရှိစေမည်ဟု ပြသထားသည်။ 

### လူဝင်မှုကြီးကြပ်ရေးနှင့် အကောက်ခွန် 
အိန္ဒိယ၊ မြန်မာ၊ ထိုင်း၊ ကမ္ဘောဒီးယားမှ ဗီယက်နမ်အထိ နယ်စပ်ဖြတ်ကျော်ဂိတ်အားလုံးတွင် နိုင်ငံခြားသားခရီးသွားများကို အီဗီဇာဖြင့် ဝင်ရောက်ခွင့်ပြုသည့် ပေါင်းစပ်လူဝင်မှုကြီးကြပ်ရေးနှင့် အကောက်ခွန်စစ်ဆေးရေးဂိတ်များ ရှိနှင့်ပြီးဖြစ်သည်။ 

### အဝေးပြေးလမ်းမကြီး အဆင့်မြှင့်တင်ခြင်း 
အိန္ဒိယမှ ဗီယက်နမ်သို့ လမ်းကွန်ရက်ရှိနေပြီး အဆင့်မြှင့်တင်လျက်ရှိသည်။ ဘန်ကောက်မှ ကမ္ဘောဒီးယားနိုင်ငံ ဖီနွန်မြို့တော်သို့ လမ်းအဆင့်မြှင့်တင်မှု ပြီးစီးသွားပြီဖြစ်သည်။ ဗီယက်နမ်နှင့် ကမ္ဘောဒီးယားတို့သည် ၁၉၅ လမ်းအဆင့်မြှင့်တင်ရန် နားလည်မှုစာချွန်လွှာကို လက်မှတ်ရေးထိုးခဲ့ကြသည်။&nbsp;ဟိုချီမင်းမြို့နှင့် ဖနွမ်းပင်အဝေးပြေးလမ်းမကြီးသည် ကီလိုမီတာရှည်လျားသည်။ မဲဆောက်သို့သွားသော ဒုတိယတံတားကို ၂၀၁၈ ခုနှစ်တွင် ဖွင့်လှစ်မည်ဖြစ်သည်။ 

### ရထားလမ်းချိတ်ဆက်မှုဖွံ့ဖြိုးတိုးတက်ရေး 
အိန္ဒိယမှ ဗီယက်နမ်သို့ ရထားလမ်းကွန်ရက်တွင် ပျောက်ဆုံးနေသော ချိတ်ဆက်မှုများစွာရှိပြီး ၎င်းတို့ကို စီစဉ်နေ သို့မဟုတ် တည်ဆောက်နေသည့် အဆင့်အမျိုးမျိုးတွင် ရှိနေပါသည်။ 

## ဓာတ်ပုံများ 

ဖိုင်:Thai-Myanmar_Friendship_Bridge_Gate.jpg|alt=A gate on the Thai side of the Thai-Myanmar Friendship Bridge, linking Myanmar's Kayin State with Thailand's Tak Province.| မြန်မာနိုင်ငံ ကရင်ပြည်နယ် နှင့် ထိုင်းနိုင်ငံ တာ့ခ်ပြည်နယ် ကို ဆက်သွယ်ပေးထားသော ထိုင်း-မြန်မာ ချစ်ကြည်ရေးတံတား၏ ထိုင်းဘက်ခြမ်းရှိ တံခါးတစ်ခု။
ဖိုင်:PakseBridge.jpg|alt=This bridge over the Mekong River connects Northeast Thailand and Southern Laos, an important transport project of the Corridor.| မဲခေါင်မြစ် ကူး ဤတံတားသည် ထိုင်းနိုင်ငံအရှေ့မြောက်ပိုင်းနှင့် တောင်ပိုင်းလာအိုနိုင်ငံကို ဆက်သွယ်ပေးထားပြီး စင်္ကြံလမ်း၏ အရေးကြီးသော သယ်ယူပို့ဆောင်ရေးစီမံကိန်းတစ်ခုဖြစ်သည်။
ဖိုင်:Cửa_khẩu_quốc_tế_Lao_Bảo.jpg|alt=The Lao Bảo border gate (to Lao P.D.R) in Quảng Trị Province, Việt Nam.| ဗီယက်နမ်နိုင်ငံ၊ Quảng Tri ခရိုင်ရှိ Lao Bảo နယ်စပ်ဂိတ် (လာအိုနိုင်ငံသို့)။
ဖိုင်:Hai_Van_Tunnel_North_Entrance.jpg|alt=A tunnel through the Hai Van mountain range in Vietnam opens the way to sea ports in the South China Sea.| ဗီယက်နမ်နိုင်ငံရှိ Hai Van တောင်တန်းကို ဖြတ်၍ ဥမင်လိုဏ်ခေါင်းတစ်ခုသည် တောင်တရုတ်ပင်လယ်ရှိ ပင်လယ်ဆိပ်ကမ်းများသို့ လမ်းဖွင့်ပေးသည်။

## ကိုးကား 
ကဏ္ဍ:မြန်မာနိုင်ငံ၏ စီးပွားရေး
ကဏ္ဍ:လာအိုနိုင်ငံ၏ စီးပွားရေး
ကဏ္ဍ:ဗီယက်နမ်နိုင်ငံ၏ စီးပွားရေး
ကဏ္ဍ:ထိုင်းနိုင်ငံ၏ စီးပွားရေး